

REPUBLIKA HRVATSKA

SISAČKO-MOSLAVAČKA ŽUPANIJA

OPĆINA MAJUR

OPĆINSKA NAČELNICA

KLASA: 402-08/17-01/33

URBROJ: 2176/14-03-17-2

Majur, 12. prosinca 2017. godine

Na temelju članka 35. Statuta Općine Majur (»Služben vjesnik« Općine Majur, 11/13 i 41/13, »Službene novine Općine Majur«, broj 3/14) i Odluke o socijalnoj skbi Općine Majur, (»Službene novine Općine Majur«, broj 5/17) općinska načelnica Općine Majur objavljuje

**JAVNI POZIV**

**za novčanu pomoć obiteljima sa troje i više djece**

**Članak 1.**

Objavljuje se javni poziv za dodjelu novčane pomoći obiteljima sa troje i više djece za opremanje djece za vrtićku/školsku godinu.

**Članak 2.**

Pravo ostvarivanja jednokratne novčane pomoći obiteljima sa troje i više djece za opremanje djece za vrtićku/školsku godinu imaju:

* obitelji sa troje i više djece vrtićke i školske dobi
* obitelji s prijavljenim prebivalištem na području Općine Majur
* obitelji koji stvarno žive na području Općine Majur

**Članak 3.**

Uz prijavu je potrebno dostaviti:

* prijavni obrazac (dostupan u Općini Majur i na web stranici)
* preslik osobne iskaznice svih članova obitelji odnosno uvjerenje o prebivalištu za one članove koji nemaju osobnu iskaznicu
* preslik rodnih listova za djecu
* potvrde o upisu u osnovnu/srednju školu

Općina Majur zadržava pravo izlaska na teren ukoliko se dobije informacija da obitelj stvarno ne živi na području Općine Majur.

**Članak 4.**

Prijave na javni poziv dostavljaju se poštom ili osobno na adresu Općina Majur, Kolodvorska 5, Majur, 44430 Hrvatska Kostajnica s naznakom „Prijava na Javni poziv pomoć obiteljima sa troje i više djece“, **najkasnije do 21. prosinca 2017. godine**.

**Članak 5.**

Općina Majur zadržava pravo zatražiti nadopunu nepotpune dokumentacije.

**Članak 6.**

Ova Odluka stupa na snagu danom donošenja, a objaviti će se na web stranici Općine Majur.

Općinska načelnica

Klementina Karanović,mag.ing.agr.